

*Са благословом Његове Светости Патријарха српског г. Порфирија*

**Академија Српске Православне Цркве за уметности и консервацију у Београду у сарадњи са Музејом града Београда**

**вас позива да се пријавите на**

**КОНКУРС**

За учешће на **2. Међународној изложби сакралне уметности** ***СВЕТИ МУЧЕНИЦИ – ОКОМ НАШЕГ ВРЕМЕНА*** која ће бити реализована од 15–30. децембра 2024. године у Конаку кнегиње Љубице (Музеј града Београда), у Београду. Намера је да ова изложба прати и афирмише ликовно стваралаштво из области сакралне уметности. Смотра је интернационално окупљање уметника и истраживача из ове области, ради међусобног дијалога, проналажења проширених и иновативних решења у иконографском изразу, размене искустава, едукације и презентације различитих културолошких модела.

**ОРГАНИЗАТОР:** Академија СПЦ за уметности и консервацију у Београду у сарадњи са Музејом града Београда

**КОАУТОРКЕ ПРОЈЕКТА:**

1. Др Марина Матић
2. МА Мара Ђуровић
3. Мсц. Тијана Стаменовић

**УМЕТНИЧКИ САВЕТ (ЖИРИ):**

* Др Михаи Коман (Румунија), професор асистент
* Василис Фотис (Грчка), свештеник и живописац
* МА Владимир Карановић, ванредни професор
* МА Јелена Хинић, ванредни професор
* Др Марина Матић, доцент

**ПРИЈАВА НА КОНКУРС:**

Фотографије радова, пријавни формулар и потврду о извршеној уплати партиципације послати од 1. септембра до 25. новембра 2024. године, искључиво у електронској форми, на адресу:**m.izlozba.aspc@gmail.com**

**УСЛОВИ:**

1. Конкурс је отворен за све пунолетне из различитих уметничких области: професионалне иконописце, фрескописце, вајаре, мозаичаре, керамичаре и уметнике који се баве сакралном делатношћу и који прихватају услове Конкурса.
2. Сваки аутор може излагати максимално два рада на тему *Свети мученици – оком нашег времена* (у обзир долазе лик, допојасна фигура, цела фигура, житијне варијанте и празници у вези са мучеником или мученицом). Тема мученика је веома широка и разноврсна, те наводимо неке од могућих идеја, као подстицај за промишљања (свети ратници, свете жене мученице, 40 севастијских мученика, свети краљеви мученици, седморица ефеских младића, балкански мученици, новомученици, петочисленици...)
3. Максимална димензија радова је 100 x 150 цм (ширина-висина).
4. Радови треба да буду опремљени за излагање и потписани на полеђини са налепницом која ће садржати име и презиме аутора, димензије и вредност рада.
5. За излагање ће бити прихваћени радови које Уметнички савет (жири) буде оценио као дела високог уметничког и професионалног домета.
6. Уметнички савет/жири доделиће признање за најбољи ауторски рад изложбе и три похвале за остале учеснике чији радови буду оцењени високим уметничким квалитетом (1. Похвала за идејни и уметнички дојам; 2. Похвала за техничку изведбу; 3 Похвала за савремено промишљање). Главни победнички рад наћи ће се на насловној страни Каталога, док ће остала три похваљена рада бити истакнута у Каталогу.
7. Дозвољене су све технике: јајчана темпера, акрил, цртеж, акварел, темпера, уље, енкаустика, фреска, графика, мозаик, дуборез, керамика, гипс и сл.
8. Рад који је у кутији или у раму мора бити послат у тој форми уколико ће на тај начин бити излаган.
9. Пријава на конкурс врши се електронским слањем потврде о уплати партиципације на и-мејл**:** **m.izlozba.aspc@gmail.com**, након чега ће кандидату бити прослеђен пријавни формулар који треба послати уз по једну фотографију за сваки рад са којим се конкурише. Пријаве и радови се шаљу на исти мејл.
10. Радови који при жирирању буду изабрани за награду и похвале, морају бити достављени у оригиналу. Уколико то није урађено, за награду ће бити изабрани други квалитетни радови, који су доступни у оригиналу.
11. На изложби ће учествовати и аутори по позиву.
12. Организатор не сноси одговорност уколико се рад оштети током слања поштом.
13. Имена фајлова фотографија које се шаљу морају у називу садржати: Име и Презиме аутора, назив рада, димензије, технику израде и годину (нпр. Андреј Андрејевић, *Свети Георгије*, 30х40, јајчана темпера, 2024.).
14. Уметнички Савет ће процењивати радове на основу примљених фотографија у електронској форми.
15. Партиципација за домаће ауторе за изложбу је **2.000,00 РСД**. Партиципација за стране аутореје **25 евра.**
16. Партиципација за домаће држављане се уплаћује на жиро рачун: **160-331611-75** *(Сврха уплате: учешће на изложби, Прималац: Академија СПЦ).* Партиципација коју плаћају страни аутори се уплаћује према упутству које ће бити дато приликом пријаве.
17. Сви учесници који прођу жирирање биће благовремено обавештени о томе, како би могли на време да доставе своје радове. **(Страним излагачима** који због економичности не буду могли да шаљу оргиналне радове, биће омогућено штампање репродукције на форшпану (40х50) уз доплату од 15е по раду (у договору са организатором).
18. Подаци из Пријавног формулара биће употребљени за Каталог изложбе, легенду поред изложеног рада, у штампаном материјалу изложбе као и објавама у медијима и на друштвеним мрежама.
19. Аутори чији рад буде публикован у Каталогу, учешћем на изложби и давањем фотографија радова, дају аутоматски и пристанак организатору да се њихов рад без надокнаде публикује у Каталогу и у промотивне сврхе изложбе - у медијима, на друштвеним мрежама и у штампаном пратећем материјалу изложбе (каталог, позивнице, плакати...).
20. Повраћај радова уметницима од стране Организатора биће обављен након затварања изложбе, о чему ће аутори бити накнадно обавештени путем е - маил адресе приложене уз Пријаву на конкурс. Трошкове слања и враћања радова сносиће аутори.
21. Изложба ће бити пропраћена сажетом формом штампаног Каталога за сврху отварања и промоције изложбе (типа флајера), Каталога са штампаним свим радовима аутора и истог Каталога у електронској форми.
22. Сваки излагач ће добити по један примерак штампаног Каталога и Каталогa у електронској форми. Каталог ће бити двојезичан, на српском и енглеском језику.
23. Уметници који прођу жирирање, у обавези су да пошаљу или донесу радове, о свом трошку и у заказаном року на адресу:
24. Радови морају бити фотографисани фронтално, уредно опсечени и без позадине, ради публиковања у Каталогу. **Фотографије радова слати у ЈПГ формату, у резолуцији 300dpi.**

**КЛАУЗУЛА О ОДРИЦАЊУ ОДГОВОРНОСТИ:**

Расписивач, заједно са запосленима у изложбеном простору, пружиће максималан напор за организацију, реализацију и безбедност изложбе и изложених радова, али се одриче било какве одговорности у случају оштећења или крађе. Радови изложени на изложби неће бити предмет осигурања од стране расписивача и спроводиоца. Расписивач и спроводилац нису одговорни за евентуално кршење права интелектуалне својине код трећих лица.

**КАЛЕНДАР ИЗЛОЖБЕ:**

* Рок за електронску доставу радова и прописане документације: 25.11.2024.
* Обавештење о радовима који су прошли селекцију за учешће на изложби: 1.12.2024.
* Рокови за достављање радова: 11.12.2024.
* Свечано отварање изложбе и додела признања за најбоље радове:15.12.2024.
* Затварање изложбе: 30.12.2024.

Додатне информације на тел: 066 800 19 83